**Ministru kabineta noteikumu projekta**

**“Grozījumi Ministru kabineta 2020. gada 14. aprīļa noteikumos Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts sagatavots, lai precizētu atbalsta saņemšanas nosacījumus pretendentiem, paredzot, ka:1) atbalsts tiek piešķirts uzņēmumiem, kuru darbības pamatnozare ir lauksaimniecības un pārtikas produktu ražošana, ja to ieņēmumi no šīs darbības ir vismaz 50%;2) atbalstu var saņemt, ja pretendentam iesnieguma iesniegšanas dienā nav nodokļu parāda;**3) atbalstu ienākumu stabilizēšanai lauksaimnieki piena un gaļas liellopu nozarēs varēs saņemt tad, ja nozarē lauksaimnieku ieņēmumu samazinājums sasniedz 5% vai vairāk.**Normatīvā akta projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šā gada 14. aprīlī Ministru kabinets pieņēma noteikumus Nr. 219 “Kārtība, kādā piešķir, administrē un uzrauga valsts atbalstu lauksaimniecībai, lai mazinātu Covid-19 izplatības negatīvo ietekmi” (turpmāk – MK noteikumi Nr. 219), kas paredz atbalstu primārajiem lauksaimniecības ražotājiem pārtikas preču ražotājiem, kā arī uzņēmumiem un pašvaldībām un izglītības iestādēm, kuras nodrošina ēdināšanu izglītības iestādēs un kuru darbību ir ietekmējuši Covid-19 ierobežošanai noteiktie pasākumi.Sagatavotais Ministru kabineta noteikumu projekts MK noteikumos Nr. 219 paredz: **1. punktā precizēt MK noteikumu Nr. 219 17.1. apakšpunkta nosacījumus, paredzot piešķirt atbalstu ienākumu stabilizēšanai lauksaimniekiem piena ražošanas un gaļas liellopu audzēšanas nozarē, ja ražotāju kopējie ieņēmumi 2020.gadā no aprīļa līdz jūnijam ir par 5 vai vairāk procentiem zemāki nekā attiecīgajā laikposmā vidēji iepriekšējos trīs gados. Grozījums nepieciešams, lai nodrošinātu, ka Latvijas lauksaimniekiem Covid-19 radīto grūtību pārvarēšanai tiek radīti vienlīdzīgi un godīgi konkurences apstākļi ar Baltijas valstu, īpaši Lietuvas lauksaimniekiem piena ražošanas un gaļas liellopu audzēšanas nozarē. Baltijas valstu tirgus ir vienots tirgus un tajā ir jābūt vienādiem konkurences nosacījumiem starp lauksaimniekiem.****Lietuvas tirgus ir ļoti svarīgs gan Latvijas piena nozarei, gan liellopu gaļas nozarei. Latvijas produkcija pastāvīgi konkurē ar Lietuvas ražojumiem gan Lietuvas, gan Latvijas tirgū. Lietuva ir pārliecinoši lielākais eksporta galamērķis gan Latvijas piena un piena produktu nozarei, gan dzīvu liellopu eksportā, kā arī svarīgs tirgus liellopu gaļas eksportā, - 2019. gadā uz Latvija uz Lietuvu eksportēja pienu un piena produktus 113 milj. EUR vērtībā, bet dzīvus liellopus 10 milj. EUR vērtībā un liellopu gaļu 2 milj. EUR vērtībā. Jo īpaši, attiecībā uz piena nozari, jāuzsver Latvijas piena ražošanas nozares atkarība no Lietuvas tirgus, jo aptuveni 33% visa pārstrādei iepirktā svaigpiena Latvijā tiek izvests pārstrādei Lietuvas uzņēmumos. Tādējādi ir svarīgi ir nodrošināt vienlīdzīgu konkurences apstākļus ar Lietuvas lauksaimniekiem, it īpaši tādēļ, ka Eiropas Komisija 2020. gada 5. jūnijā ar lēmumu C(2020) 3896 par saderīgu ar iekšējo tirgu ir atzinusi valsts atbalstu Lietuvas piena ražotājiem un liellopu audzētājiem, ja to ieņēmumi nozarē kopumā samazinās vismaz par 5% pret attiecīgo references periodu.**2. punktā svītrot MK noteikumu Nr. 219 19. punktu ar prasību piena ražotājam līdz 5. jūlijam informēt Lauksaimniecības datu centru par citā dalībvalstī reģistrētam pircējam pārdoto svaigpienu. Norma jāsvītro, jo šādu informāciju ražotāji līdz 10. jūlijam (t.i., līdz katra mēneša 10.datumam) sniedz saskaņā Ministru kabineta 2011. gada 1. novembra noteikumu Nr. 841 “Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā” 11.22. apakšpunktu; 3. punktā precizēt MK noteikumu Nr. 219 21. punktu, svītrojot atbalsta nosacījumu par nobarojamo cūku vecumu (pieci līdz desmit mēneši) realizācijas (kaušanas) brīdī, jo šāda informācija netiek uzkrāta. Turklāt tirgus traucējumu gadījumā pastāv iespēja, ka ražotājs pieprasījuma samazinājuma vai citu faktoru dēļ nevar piegādāt kautuvei cūku vecumā, kas uzskatāms par optimālu (atkarībā no šķirnes, barojuma u.tml.), tādēļ ir pietiekams pamatojums atteikties no vecuma kritērija; 4. punktā precizēt MK noteikumu Nr. 219 38.punkta ievaddaļas nosacījumu, ka atbalsts tiek piešķirts par krājumu pieaugumu un arī neto apgrozījuma samazinājumu uzņēmuma darbības pamatnozarē, kas ir lauksaimniecības un pārtikas produktu ražošana, ja no tās ir gūti ienākumi vismaz 50% apmērā no kopējiem ienākumiem pēdējā noslēgtajā gadā. Pašreizējā Ministru kabineta noteikumu redakcijā nav pietiekami skaidri saprotams, ka atbalsts tiek paredzēts tikai par krājumu pieauguma un neto apgrozījuma samazinājumu par uzņēmuma darbībām, kas saistītas ar Līgumā par Eiropas Savienības darbību I pielikumā minēto to produktu un pārtikas preču ražošanu, kuras saražotas no minētā pielikuma sarakstā ietvertajiem produktiem (izņemot alkoholisko dzērienu ražošanu). Vienlaikus nosakot uzņēmuma minimālo ienākuma apmēru no šo produktu ražošanas, no atbalsta pretendentu loka tiek izslēgti uzņēmumi, kuru galvenā darbība nav lauksaimniecības un pārtikas preču ražošana;5. punktā precizēt nosacījumu par nodokļu maksājumu un valsts sociālās apdrošināšanas iemaksu parāda esamību pretendentam MK noteikumu Nr. 219 38.1.apakšpunktā, nosakot, ka nodokļu parāda esamība var tikt pārbaudīta pēc stāvokļa 2020. gada 1. martā vai arī iesnieguma iesniegšanas dienā. Attiecīgi tiem atbalsta pretendentiem, kuriem bija grūtības ar nodokļu nomaksu līdz 2020. gada 1. martam un kuri, par spīti Covid-19 uzliesmojuma radītajām sekām, ir spējuši efektīvi rīkoties un nokārtot saistības ar valsti līdz iesnieguma iesniegšanas dienai, būs iespēja pretendēt uz atbalstu;6. punktā precizēt MK noteikumu Nr. 219 38.3.apakšpunktu, jo pašreizējā noteikumu redakcija pietiekami skaidri nenorāda, ka, tāpat kā krājumu palielināšanas tiek skatīta uzņēmuma darbības pamatnozarē, arī neto apgrozījuma samazinājums tiek skatīts uzņēmuma darbības pamatnozarē. Tādējādi pastāv risks, ka atbalsts var tikt izmaksāts par neto apgrozījuma samazinājumu, kas nav saskaņots ar Eiropas Komisiju. Savukārt uzņēmumiem var tikt radīts maldīgs priekštats, ka MK noteikumos Nr. 219 paredzēts atbalsts, ka ir pieejams arī par neto apgrozījuma samazinājumu darbības jomās, kas nav saistītas ar lauksaimniecības un pārtikas preču ražošanu; 7. punktā precizēt atbalsta aprēķināšanas kārtību, kas noteikta 39.2. apakšpunktā, ja samazinājies neto apgrozījums situācijā, kad kā pārskata periods tiek norādīts viss laikposms no 2020. gada marta līdz jūnijam vai arī divi vai trīs secīgi mēneši šajā laikposmā. No pašreizējās MK noteikumu Nr. 219 redakcijas tas nav pietiekami skaidrs, pieļaujot daļējas interpretācijas iespējas. Precizējot šo normu, tiks samazinātas pretendenta administratīvās izmaksas, kas nepieciešamas atbalsta saņemšanai iesniedzamo dokumentu sagatavošanai;8. punktā precizēt pašreizējā MK noteikumu Nr. 219 40. punkta jēdzienu “pamatdarbības nozare”, aizstājot to ar jēdzienu “darbības nozare”, jo pamatdarbība ir lauksaimniecības un pārtikas preču ražošana, ja no tās uzņēmums ir guvis vismaz 50 procentus ienākumu. Jau pirmreizēji 40.punktā bija domāta uzņēmuma darbības nozare, kas ir lauksaimniecības produktu primāra ražošana un lauksaimniecības produktu pārstrāde, paredzot, ka par katru no šim darbības nozarēm pretendents var iesniegt atsevišķu iesniegumu. Tādējādi pretendentam atbalsts tiek aprēķināts par katru no tā darbības nozarēm - primāro lauksaimniecības produktu ražošanu vai pārtikas preču ražošanu, kurā ir radušies zaudējumi Covid 19 ietekmē, neatkarīgi no uzņēmuma kopējā apgrozījuma svārstībām;9. punktā precizēt atsauci, jo pašreizējā MK noteikumu Nr. 219 42.1. apakšpunktā ir nepareiza atsauce uz 38.4. apakšpunktu, kurā nav norādes uz neto apgrozījuma samazinājumu;10. punktā ietvert nosacījumu, papildinot MK noteikumus Nr. 219 ar 42.3.apakšpunktu par to, ka pretendents var iesniegt operatīvo bilanci par 2019.pārskata gadu, ja tas normatīvajos aktos noteiktajā kārtībā nebūs iesniedzis gada pārskatu par 2019.gadu, jo ar likuma ["Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību"](https://likumi.lv/ta/id/313373-par-valsts-apdraudejuma-un-ta-seku-noversanas-un-parvaresanas-pasakumiem-sakara-ar-covid-19-izplatibu) (stājās spēkā šī gada 22.martā) 18. panta pirmo daļu gada pārskatu un konsolidēto gada pārskatu likuma subjektiem tiek pagarināts gada pārskata un konsolidēto gada pārskata iesniegšanas termiņš par 2019. gadu.Tā kā ne visi pretendenti līdz šī gada 15. jūlijam būs iesnieguši gada pārskatus, tiem, kas to nebūs izdarījuši, būs jāiesniedz operatīvā bilance par 2019.pārskata gadu, lai būtu iespējams konstatēt pretendenta atbilstību atbalsta saņemšanas nosacījumiem. Tā kā atbalsts netiek piešķirts uzņēmumiem, kas ir nonākuši grūtībās 2019.gada 31. decembrī, Lauku atbalsta dienestam ir nepieciešams pārliecināties par šī kritērija izpildi;11. punktā precizēt atbildību par noteiktā termiņā neatmaksātu atbalsta avansa maksājumu, jo tam nebūtu piemērojama šo noteikumu 14. punktā noteiktā atbildība par saņemto nelikumīgo atbalstu. Norma ir preventīva un labvēlīgāka pretendentam un piemērojama tikai tad, ja tas 30 dienu laikā neatmaksā pārmaksāto avansu (starpību starp izmaksāto avansu un pēc atbalsta pieprasījuma gala norēķina iesniegšanas aprēķināto atbalstu). Noteiktajā termiņā neatmaksātam pārmaksātam avansam ieturēt nokavējuma naudu 6% apmērā ir samērīgi, jo tās apmērs atbilst Civillikumā noteiktajiem likumiskajiem procentiem. Tā kā pretendents ir LAD klients un var saņemt maksājumus arī no citiem fondu pasākumiem, piemēram platību maksājumus, šī norma LAD dotu iespēju ieturēt pretendenta noteiktā termiņā neatmaksāto avansu no šī maksājuma. Līdzīgas tiesības LAD ieturēt gan nokavējuma naudu 6% apmērā, gan neatgūto summu no citiem pretendenta LAD esošajiem maksājumiem ir noteiktas lauksaimniecības un zivsaimniecības fondu administrēšanas noteikumos (MK 2014.gada 30.septembra noteikumu Nr. 599 75. un 78.punktā). Noteikumu projekts precizē Ministru kabineta noteikumu Nr. 219 redakciju un neparedz grozījumus atbalsta saņemšanas nosacījumos, kas ir saskaņoti ar Eiropas Komiju un par ko Eiropas Komisija ir pieņēmusi lēmumu SA.57125 (2020/N) – *Procedure for granting, administration and monitoring of State support to agriculture and food in order to alleviate the negative impact of the COVID-19 outbreak*, tāpēc papildu saskaņošana nav nepieciešama, **izņemot noteikumu projekta 1. punktu, kas tiks skaņots ar Eiropas Komisiju. Šajā gadījumā noteikumu projekta 1.punkta nosacījumus piemēros pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar iekšējo tirgu, kā to paredz MK noteikumu Nr.  219 51.punkts.** |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests, Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs fiziskas un juridiskas personas, kas ir:* svaigpiena ražotāji, kuri pienu nodod citā dalībvalstī reģistrētam pirmajam pircējam (pēc ZM aplēsēm, ne vairāk par 10 pretendentu);
* **liellopu audzētāji, kas realizē dzīvus liellopus eksportam vai kautuvei Latvijā (aptuveni 13 217 gaļas šķirņu liellopu ganāmpulku īpašnieku);**
* cūku ganāmpulku īpašnieki, kuri nobaro cūkas un tās realizē kautuvei (aptuveni 3500 cūku ganāmpulku īpašnieku);
* pārtikas preču (lauksaimniecības un pārtikas) ražotāji (pēc ZM aplēsēm, ne vairāk par 350 pretendentu);
* primārās lauksaimniecības preču ražotāji, kuri nesaņem atbalstu ienākumu stabilizēšanai vai par iznīcinātajiem vai bez maksas ziedotajiem produktiem (pēc ZM aplēsēm, ne vairāk par 100 pretendentu).
 |
| 2. | Tiesiskā regulējuma ietekme uz tautsaimniecību un administratīvo slogu | Precizējumi MK noteikumos Nr. 219 padarīs skaidrākus atbalsta saņemšanas nosacījumus, kā arī atsevišķiem pretendentiem samazinās administratīvo slogu, jo nebūs jāiesniedz informācija, kas jau ir pieejama valsts institūcijām.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem  |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts izskatīšanai lauksaimniecības un pārtikas nozares nevalstiskajām organizācijām (Lauksaimniecības organizāciju sadarbības padomei, Zemnieku Saeimai, Latvijas lauksaimniecības kooperatīvu asociācijai, Latvijas Pārtikas uzņēmumu federācijai) reizē ar projekta nosūtīšanu saskaņošanai ministrijām. |
| 2. | Sabiedrības līdzdalība projekta izstrādē | Par noteikumu projektu tika saņemti atzinumi no Latvijas pārtikas uzņēmumu federācijas (turpmāk – LPUF), Latvijas lauksaimniecības kooperatīvu asociācijas (turpmāk – LLKA) un Latvijas olu ražotāju asociācijas (turpmāk – LORA).  |
| 3. | Sabiedrības līdzdalības rezultāti | LPUF un LORA iebilst pret noteikumu projekta 3.punktā noteikto darbības pamatnozares definēšanu.LLKA pieprasa atbalsta pasākumus arī atbilstīgām kooperatīvajām sabiedrībām un otrā līmeņa kooperatīviem, ja to neto apgrozījums ir samazinājies par 25%. LPUF un LORA iebildums netika ņemts vērā, jo arī pašreizējā noteikumu redakcija paredz atbalstu tikai uzņēmumiem, kas nodarbojas ar lauksaimniecības un pārtikas preču ražošanu, un atbalsta apmērs tiek noteikts tikai par krājumu pieaugumu un neto apgrozījuma samazinājumu attiecībā uz lauksaimniecības un pārtikas preču ražošanu. LLKA iebildums netika ņemts vērā, jo šie noteikumi paredz atbalstu lauksaimniecības un pārtikas preču ražotājiem, savukārt kooperatīvi nodarbojas ar pakalpojumu sniegšanu attiecīgiem primāro produktu, piemēram, piena vai graudu, ražotājiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests, Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai izmaiņas esošajās institūcijās, vai izmaiņas to cilvēkresursos.  |
| 3. | Cita informācija | Nav. |

 Zemkopības ministrs K. Gerhards

Orlova 67027376

Inga.Orlova@zm.gov.lv